Mike Pompeo
<s>Michael Richard Pompeo (30. decembar 1963 -) je američki republikanski političar i poslovni čovjek, koji je od 2017. godine vršio dužnost direktora CIA-e u administraciji predsjednika Donalda Trumpa.</s><s>Prije toga je od 2011. vršio dužnost člana Predstavničkom doma Kongresa za 4. izborni okrug Kansasa.</s>

<s>14. marta 2018. je predsjednik Trump, nakon smjene državnog sekretara Rexa Tillersona najavio kako će na njegovo mjesto nominirati Mikea Pompea.</s>

<s>Biografija</s>

<s>Pompeo je rođen u gradu Orange u Kaliforniji, te odrastao u porodici koja je sa očeve strane italijanskog porijekla.</s><s>Nakon završene škole se uspio upisati na prestižnu Vojnu akademiju u West Pointu koji je 1986. godine završio kao prvi u klasi.</s><s>Potom je pet godina kao oficir američke vojske i sudjelovao u Zaljevskom ratu, završivši službu u činu kapetana.</s><s>Nakon odlaska iz vojske je upisao Pravni fakultet na Harvardu gdje je, između ostalog, bio u uredničkom kolegiju prestižnog studentskog časopisa Harvard Law Review.</s><s>Nakon diplome je nekoliko godina radio za prestižnu washingtonsku advokatsku tvrtku Williams & Connolly.</s><s>Godine 1998. se preselio u Wichitu u Kansasu gdje je zajedno sa nekoliko prijatelja sa Vojne akademije osnovao kompaniju za proizvodnju avionskih dijelova, koja je, između ostalih, postala poslovno povezana sa Koch Industries i Bain Capital.</s>

<s>Pompeo je u politiku službeno ušao 2010. godine kada se na izborima za mjesto kongresnika kandidirao u 4. okrugu Kansasa te uspio ishoditi republikansku nominaciju u srazu sa nekoliko lokalnih republikanskih političara.</s><s>Pompeo je, usprkos kontroverzi vezanih uz (kasnije izbrisani) tvit koji je protumačen kao rasističko vrijeđanje demokratskog protivnika Raj Goylea, premoćno osvojio mandat na općim izborima.</s><s>Mandat je uspio bez problema obraniti na sljedeća tri izbora (2012, 2014 i 2016. godine).</s>

<s>Pompeo, koji služi kao đakon Evangeličke prezbiterijanske crkve, se među republikanskim kongresnicima isticao po svojim desničarskim i konzervativnim stavovima.</s><s>Žestoko je kritizirao administraciju predsjednika Baracka Obame, ali i zvižače koji su za vrijeme njegovog mandata razotkrili masovno prisluškivanje i kršenje ljudskih prava.</s><s>Posebno se obrušio na Edwarda Snowdena za koga je tvrdio da bi ga trebalo pogubiti zbog veleizdaje.</s>

<s>Trump ga je za mjesto direktora CIA-e predložio 18. novembra 2016. godine, a potvrđen je od Senata 23. januara 2017. godine te preuzeo dužnost.</s><s>Za vrijeme mandata je zbog svojih izjava, prije svega usmjerenih protiv Irana, stekao status jednog od vodećih jastrebova Trumpove administracije.</s>

<s>Izvori</s>

<s>Vanjske veze</s>

<s>CIA Director Mike Pompeo 
 
 
 
 Maplight Campaign Contributions</s>

<s>Američki političari
Obavještajci
Američki poslovni ljudi</s>

